钦定古今图书集成/历象汇编/庶征典/第176卷 > 《管窥辑要》 > 唐
## 钦定古今图书集成/历象汇编/庶征典/第176卷 > 《管窥辑要》 > 唐

### 高祖武德三年白龙见

按《唐书高祖本纪》不载。　按《册府元龟》，“武德三年七
月，灵州言白龙见。”

### 太宗贞观三年龙见

按《唐书太宗本纪》。不载　按《玉海》。“贞观三年五月癸
亥。龙见玉女泉。”

贞观八年，陇右大蛇见，汾州龙见。

按《唐书太宗本纪》不载。　按《五行志》，“八年七月，陇右
大蛇屡见。蛇，女子之祥。大者有所象也。又汾州青龙
见吐物空中，光明如火，堕地，地陷。掘之得元金，广尺，
长七寸。”

按《册府元龟》，八年七月，陇右山摧，大蛇见。山东、河南、
淮海之地多大水。帝以问秘书监虞世南曰：“是何祥
也？修何术可以禳之？”对曰：“蛇见山泽，盖深山大泽必
有龙蛇，亦不足怪也。山东足雨，虽则其常，阴惨过久，
恐有冤狱。伏愿科省系囚，庶几或当天意。且妖不胜
德，唯修德可消变。”帝然之，遣使者分道赈恤饿人，申
理狱讼。多所原免。

贞观十二年，青龙见。

按《唐书太宗本纪》不载。　按《册府元龟》，“十二年十月，

按《唐书太宗本纪》不载。　按《册府元龟》，“十四年七月，
白龙见于富平。九月，杭州言青龙见。”

贞观十五年，白龙、青龙见。

按：《唐书太宗本纪》不载。　按《册府元龟》，“十五年二月，
开州言白龙见。六月，滁州言青龙见。九月，沧州言龙
见。”

贞观十六年，白龙、青龙见。

按：《唐书太宗本纪》不载。　按《册府元龟》，“十六年七月
朔，鄜州言白龙见。九月，金州言青龙见。十二月，宋州
言青龙见。”

贞观十七年，青龙见。

按《唐书太宗本纪》不载。　按《册府元龟》，“十七年七月
辛卯，常州言青龙见。”

贞观十八年，青龙、白龙见。

按：《唐书太宗本纪》不载。　按《册府元龟》，“十八年正月，
嘉州言青龙见。四月，豫州言白龙见。七月，会州言青
龙见。朗州言青龙见。九月，汝州言青龙见。”

贞观十九年，“获毛龟”，青龙见。

按：《唐书太宗本纪》不载。　按《册府元龟》，“十九年二月
岳州献毛龟。二十一月，渠州言青龙见。”

贞观二十年，白龙、青龙见。

按：《唐书太宗本纪》，不载。　按《册府元龟》，“二十年七月，
安州言白龙见。十一月，汾州言青龙、白龙见。白龙吐
物，初在空中，有光如火，至地陷入二尺，掘之，则元金
之形，团斜广高六七寸。兖州言青龙见。”

贞观二十一年，白龙见。

按：《唐书太宗本纪》不载。　按《册府元龟》，“二十一年六
月，白龙见于郓州。七月，郓州言白龙见。九月，崖州言
白龙见。”

贞观二十三年，白龙见。

按《唐书太宗本纪》不载。　按《册府元龟》，“二十三年六
月，洮州言白龙见。”

### 高宗显庆元年龙见

按《唐书高宗本纪》。不载。　按《五行志》。“显庆二年五月
庚寅，有五龙见于岐州之皇后泉。”

### 龙朔元年龙见

按《唐书高宗本纪》不载。　按《册府元龟》，“龙朔元年二
月，益、绵等五州皆言龙见。六月，兖州青龙三十九见。”

### 中宗嗣圣十八年〈即武后大足元年〉获六眼龟

按《唐书武后本纪》不载。　按《五行志》：“大足初，虔州获
龟，六眼，一夕而失。”

### 景龙二年黄龙见

按《唐书。中宗本纪》。不载。　按《玉海》。“景龙二年六月十
五日。黄龙再见于牛山。”

景龙三年，龙见。

按《唐书。中宗本纪》。不载　按《玉海》。景龙三年九月五
日。龙见于上党伏牛山之南冈。

### 元宗先天二年获灵龟

按：《唐书元宗本纪》不载。　按《册府元龟》，先天二年八
月江州献灵龟，六眸，腹下有“元文”，象卦文。

### 开元四年龙见

按《唐书元宗本纪》不载。　按《龙城录》，“开元四年，景州
水中见一龙三头。时大水后数日，有风自龙见处西
南来，飞屋拔木，半昼暝。”

开元二十三年，获毛龟。

按：《唐书元宗本纪》不载。　按《册府元龟》，“二十三年十
月戊申，扬州奏获毛龟，其色青。”

开元二十四年，神龟见。

按《唐书元宗本纪》不载。　按《册府元龟》，“二十四年八
月戊申，常州有神龟见，绿毛黄甲。”

### 天宝五载白鱼引舟

按《唐书元宗本纪》，不载。　按《册府元龟》，天宝五载五
月“乙卯，河东郡太守李知柔奏，乘泉县潘水修功德
处，有白鱼引舟，五色云起，望宣付史馆。从之。”

天宝十四载。龙𩰚
按《唐书元宗本纪》。不载　按五行志。十四载。七月。有
二龙𩰚于南阳城西。易。坤上六。龙战于野。《文言》曰：“阴
凝于阳。必战。”

天宝十五载，白鱼夹御舟。

按《唐书元宗本纪》，不载。　按《册府元龟》十五载，“六月，
元宗幸蜀，七月壬戌，至益昌郡，济州于吉伯渡，有双
白鱼夹御舟而跃，识者谓之两只飞龙焉。”

### 肃宗上元二年有鼍聚于扬州

按《唐书肃宗本纪》。不载。　按《五行志》。上元二年。有鼍
聚于扬州城门上。节度使邓景山以问族弟珽。对曰：
“鼍介物。兵象也。”

### 乾元二年黄龙见

按《唐书肃宗本纪》，不载　按《旧唐书五行志》，“乾元二
年九月，通州三冈县放生池中，日气下照，水腾波涌，
上有黄龙跃出，高丈馀，又于龙旁数处浮出明珠

### 代宗大历八年获毛龟

按《唐书代宗本纪》。不载　按《旧唐书五行志》。“大历八
年。京师金天门外水渠获毛龟。”

按《册府元龟》，大历八年七月乙未，蓬莱池获毛龟，出
示百寮。壬寅，神策军上言，“金天门外水渠中获绿毛
元龟，献之。”

### 德宗建中二年有龟杀积蛇

按《唐书德宗本纪》，不载。　按《五行志》：“建中二年夏，赵
州宁晋县沙河北有棠树甚茂，民祠之为神。有蛇数
百千自东西来，趋北岸者聚棠树下为二积，留南岸
者为一积。俄有径寸龟三绕行积蛇尽死，而后各登
其积。野人以告，蛇腹皆有疮，若矢所中。刺史康日知
图其事，奉三龟来献。”

建中四年龙见。

按《唐书德宗本纪》不载。　按《五行志》，“四年九月戊寅，
有龙见于汝州城壕。龙，大人象，其飞也。大城壕，失其
所也。”

### 贞元三年鱼鳖无首获毛龟

按《唐书德宗本纪》不载。　按《五行志》，贞元三年，“闰州
鱼鳖蔽江而下，皆无首。”

按《册府元龟》：“贞元三年八月，淄青节度使李纳献毛
龟，诏示百寮。”

贞元四年，获毛龟。

按《唐书德宗本纪》不载。　按《册府元龟》，“贞元四年四
月，宗正寺献毛龟。”

贞元　年，资州献龙。

按《唐书。德宗本纪》。不载。　按《五行志》。“贞元末。资州得
龙丈馀。西川节度使韦皋匣而献之。百姓纵观。三日
为烟所熏而死。”

### 顺宗永贞元年宪宗即位获毛龟

按《唐书宪宗本纪》不载。　按《册府元龟》，“宪宗以永贞
元年八月乙巳即位，是月庚戌，荆南献毛龟二。”

### 宪宗元和七年龙见

按《唐书宪宗本纪》不载　按《旧唐书五行志》，“元和七
年四月，野州桐城县有黄青白三龙各一翼风雷自
梅天陂起，约高二百尺，凡六里，降于浮塘陂。”

元和九年，青龙见。

按《唐书宪宗本纪》。不载　按《旧唐书五行志》。“九年四
月。道州二青龙见于江中。”

### 文宗太和二年龙𩰚按唐书文宗本纪不载 按五行志太和二年六月丁丑西北有龙𩰚

按：《旧唐书五行志》：“太和二年六月七日，密州卑产山
北面有龙见。初赤龙从西来，续有青龙、黄龙从南来，
后有白龙、黑龙从山北来，并形状分明，自申至戌方
散去。”

太和三年，有虫状如龟，有龙与牛𩰚。
按《唐书文宗本纪》不载。　按《五行志》，“三年，魏博管内
有虫，状如龟，其鸣昼夜不绝。”近龟孽也。　又按志，“三
年，成都门外有龙与牛𩰚。”

### 僖宗光化三年龙𩰚按唐书僖宗本纪不载 按五行志光化三年九月杭州有龙𩰚于浙江水溢坏民庐舍占仝天宝十四

《载》。